Escrocherie cu bilete ieftine de autobuz. Românii din marile orașe, asaltați cu așa-zise oferte online: abonamente la doar 12 lei
Mirajul super-ofertelor din online ne poate lasă fără niciun leu în cont. O nouă escrocherie de acest tip este investigată de polițiștii din Iași. Compania de Transport Public a reclamat că cineva le-a clonat pagina de internet și vinde fraudulos sute de bilete de tramvai și autobuz la ofertă. Aceeași metodă de înșelăciune a fost sesizată, zilele acestea, și în Cluj-Napoca, Brașov și Constanța.